IIG ปีนี้แบ็กล็อกแน่น
IIG ได้รับอานิสงส์ไปเต็ม ๆ จากการมาของโควิด กลายเป็นอัตราเร่งที่ทำให้ภาคธุรกิจต่าง ๆ ปรับเปลี่ยนองค์กรมาสู่ดิจิทัลเร็วขึ้น
IIG ได้รับอานิสงส์ไปเต็ม ๆ จากการมาของโควิด กลายเป็นอัตราเร่งที่ทำให้ภาคธุรกิจต่าง ๆ ปรับเปลี่ยนองค์กรมาสู่ดิจิทัลเร็วขึ้น
13 เม.ย. 2565

คุณค่าบริษัท
การมาของโควิด กลายเป็นอัตราเร่งที่ทำให้ภาคธุรกิจต่าง ๆ ปรับเปลี่ยนองค์กรมาสู่ดิจิทัลเร็วขึ้น ส่งผลให้บริษัท ไอแอนด์ไอ กรุ๊ป จำกัด (มหาชน) หรือ IIG ซึ่งเป็นผู้ให้บริการคำปรึกษาด้านดิจิทัลและเทคโนโลยี ผ่านโซลูชั่นต่าง ๆ ได้รับอานิสงส์ไปเต็ม ๆ
สะท้อนได้จากผลการดำเนินงานในช่วงที่ผ่านมาเติบโตต่อเนื่อง โดยเฉพาะในปี 2564 ที่มีกำไรสุทธิ 79.37 ล้านบาท เพิ่มขึ้น 26% จากปี 2563 ที่มีกำไรสุทธิอยู่ที่ 62.77 ล้านบาท และมีรายได้อยู่ที่ 690 ล้านบาท เพิ่มขึ้น 25% จากปี 2563 ที่มีรายได้อยู่ที่ 553 ล้านบาท
แบ่งเป็นรายได้จากธุรกิจด้านการบริหารจัดการความสัมพันธ์กับลูกค้า (CRM) จำนวน 364.06 ล้านบาท รายได้จากธุรกิจด้านการวางแผนทรัพยากรองค์กร (ERP) จำนวน 244.48 ล้านบาท รายได้จากบริการที่ปรึกษาด้านการวางแผนกลยุทธ์แบรนด์ การสร้างและบริหารประสบการณ์ลูกค้า (CEM) และการตลาดดิจิทัล จำนวน 35.15 ล้านบาท รายได้จากธุรกิจด้านการวิเคราะห์และจัดการข้อมูลเพื่อธุรกิจ (iiG Data) จำนวน 14.49 ล้านบาท และรายได้จากบริการจัดหาบุคลากรทางด้านระบบงานสารสนเทศ จำนวน 26.09 ล้านบาท
ส่วนในปี 2565 ผู้บริหารคาดว่าจะเติบโตต่อ ด้วยเป้าหมายจะมีรายได้อยู่ที่ 900-950 ล้านบาท โดยปัจจุบันบริษัทมีมูลค่าสัญญารายปี มูลค่ารวม 424 ล้านบาท และยังอยู่ระหว่างนำเสนองาน มูลค่ารวม 500 ล้านบาท ขณะที่มีแบ็กล็อกอยู่ที่ 546 ล้านบาท คาดว่าจะรับรู้รายได้ปี 2565 ประมาณ 400 ล้านบาท หลังจากในช่วงต้นปี 2565 บริษัทได้งานในส่วนของธุรกิจด้านการวางแผนทรัพยากรองค์กร (ERP) มูลค่า 42 ล้านบาท
ล่าสุดบริษัทลูก บริษัท ไอซีอี คอนซัลติ้ง จำกัด (iCE) เพิ่งลงนามทำสัญญากับบริษัท บริการภาคพื้น ท่าอากาศยานไทย จำกัด (AOTGA) เพื่อดำเนินการในโครงการออกแบบและพัฒนาระบบบริหารจัดการทรัพยากรองค์กร (ERP) ด้วย Oracle E-Business Suite เพื่อเพิ่มความคล่องตัวและเพิ่มประสิทธิภาพการทำงานทางบัญชีการเงินและจัดซื้อ
นอกจากนี้ ยังมีงานในส่วนของ Customer Experience/Digital Marketing และ Data มูลค่า 444 ล้านบาท สัญญาระยะเวลา 5 ปี คาดว่าจะรับรู้รายได้ปีนี้จำนวน 120 ล้านบาท
ส่วนธุรกิจด้านการวิเคราะห์และจัดการข้อมูลเพื่อธุรกิจ (iiG Data) คาดว่าในปีนี้จะเติบโตมาก เนื่องจากขณะนี้เป็นการตลาดดิจิทัลทั้งหมด ซึ่งการทำตลาดดิจิทัล สิ่งที่สำคัญที่สุด คือ ข้อมูลลูกค้า (Customer Data) สำหรับนักการตลาด กลายเป็นโอกาสที่จะมาช่วยหนุนการเติบโตของบริษัท
สำหรับการประเมินมูลค่า (Valuation) ปัจจุบันราคาหุ้น IIG ซื้อขายกันที่ P/E ระดับ 49.17 เท่า เทียบกับ P/E ตลาดโดยรวมที่ระดับ 19.53  เท่า ถือว่าราคาซื้อขายสูงกว่าตลาดมาก แต่อย่างไรก็ตาม ถ้าดู P/BV ที่ระดับ 7.05 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า โดยมีราคาเป้าหมายเฉลี่ยที่ 42.50 บาท จากราคาต่ำสุด 40.00 บาท และราคาสูงสุด 45.00 บาท
…
รายชื่อผู้ถือหุ้นใหญ่
รายชื่อกรรมการ